Muir karsiutui 2014 Sopotin MM-hallikilpailuissa 800 metrin alkuerissä. Glasgow'n Kansainyhteisön kisoissa hän sijoittui 1 500 metrillä 11:nneksi. Zürichin EM-kilpailuissa hän karsiutui 1 500 metrin alkuerissä. Seuraavana vuonna hän sijoittui Prahan sisäratojen EM-kilpailuissa 3 000 metrillä neljänneksi ja Pekingin MM-kilpailuissa 1 500 metrillä viidenneksi. Maastojuoksun EM-kilpailuissa hän sijoittui alle 23-vuotiaiden sarjassa neljänneksi ja voitti kultaa joukkuekilpailussa.